Henricus Pot

Henricus Pot, notus cognomine Oost-Indiën Pot (Nederlandice: Hendrik Gerritsz. Pot notus cognomine Oost-Indiën Pot; Amstelodami anno 1580 aut 1581 natus; Amstelodami 15 Octobris anno 1657 mortuus) saeculi aurei pictor Nederlandicus fuit.

 Biographia 

Caroli Vermanderi discipulus in HarlemoThe Web Gallery of Art, loci excubiaris (Nederlandice: schutterij) anno 1606 inscribebaturRijksbureau voor Kunsthistorische Documentatie. In hac urbe laboravit de 1603 usque ad 1650 praeter annis 1631-1632, in quibus in Londinio vixit, familiae regiae effigies, inter quas Caroli I imaginem nunc in Museo Luparienso, pingens. Fortasse in Anglia Antonio de Dyck occurrit. Harlemi Sancti Lucae Societatis comes fuit annis 1626, 1630 et 1632, atque decanus annis 1626, 1630, 1634, 1635Imago Musicae 1986 et 1648Dictionnaire de la peinture Larousse online. Anno 1650 rediit ad Amstelodamum, civis eius factus est 7 Iunii. Anno 1657 obiit et die 15 Octobris in Oudezijds Kapel sepultus est.

Praecipue generis argumenta, maxime mensurae parvae picturas creans, Gulielmi Buytewech Dirck Halsque modis, effigies, etiam multis cum figuris et fortiter adductas a Dirck Hals, et naturas mortuas, praecipue cum pomis et "vanitates", signando HP, pinxit. Rerum opera, hodie laxe amissa aut aliis artificibus imputata mensuraeque magnae generis argumenta ex Francisci Hals operibus inspirata, quoque fecit. Ultro, effigies cum generis argumentibus, ut Iuvenis mulieris effigies, coniunxitIuvenis mulieris effigies - The Web Gallery of Art. Pingendi ratio eius Harlemi peculiaris est, sed tamen praebens aliqua notacula propriaLiechtenstein, the Princely Collections. In operibus eius, interiora nuda amplaque sunt. Figurae praecipue delineatae longitudini integrae, cum sessae tum erectae, sunt.

Opera eius Petrum Potter adduxerunt.

Gulielmus Kalf et Palamedes discipuli eius fuerunt.


 Opera 
 Sancti Hadriani excubiarum duces, pictura supra tela cum pigmento oleario, 214 × 276 cm, 1630, Frans Hals Museum, Harlemum
 Henrietta Maria et Caroli I con filio Carolo effigies, tabula, 1632 fere, Royal CollectionHenrietta Maria et Caroli I con filio Carolo effigies - Commons
 Nummos colligens, pictura supra tabula cum pigmento oleario, 20,3 × 40,3 cm, 1655 fere, Indianapolis Museum of Art, IndianapolisNummos colligens - Commons
 Jakob van de Merckt effigies, pictura supra tabula cum pigmento oleario, 41,8 x 32 cm, 1628 fereJakob van de Merckt effigies - Commons
 Petronella Witsen effigies, pictura supra tabula cum pigmento oleario, 41,8 x 32 cm, 1628 ferePetronella Witsen effigies - Commons
 Vanitas, pictura supra tabula cum pigmento oleario, 58 x 73 cm, 1633 fere, Frans Hals Museum, HarlemumVanitas - Commons
 Laetus coetus, pictura supra tabula cum pigmento oleario, 36,5 x 54,6 cm, 1630-1635, Gemäldegalerie, BerolinumLaetus coetus - Commons
 Abrahamo Isaacus sacrificaturus, Moguntiacum
 Pictor in cubiculo, pictura supra tabula cum pigmento oleario, 42 x 48 cm, 1650 fere, Gemeentemuseum, Haga
 Iuvenis mulieris effigies, pictura supra tabula cum pigmento oleario, 44 x 34 cm, 1635 fere, Liechtenstein Museum, Vindobona
 Avarus, pictura supra tabula cum pigmento oleario, 36 x 32,7 cm, 1640 circa, pinacotheca "Uffizi" , FlorentiaAvarus - Commons

 Notae 

 Bibliographia 






 Nexus externi 

 Henricus Pot in Amstelodami Rijksmuseum 
 Hendrik Gerritsz Pot in Artnet 
 Hendrick Pot in The National Portrait Gallery 
 Hendrik Gerritsz Pot in Artcyclopedia 
 Hendrik Pot - Base Joconde 

Categoria:Pictores Nederlandiae